Ketika dunia Islam menghadapi ideologi sekular, masyarakat Islam bertindak balas dengan cara yang berbeza. Beberapa negara yang mempunyai majoriti penduduk Islam menjadi sekular. Azerbaijan menjadi republik sekular pertama dalam dunia Islam, antara tahun 1918 dan 1920, sebelum dimasukkan dalam Kesatuan Soviet. Turki juga kemudiannya diperintah sebagai sebuah negara sekular sejak diubah oleh Mustafa Kemal Atatürk. Sebaliknya, berlakunya Revolusi Iran 1979 yang menggantikan pemerintahan monarki semisekular menjadi Republik Islam yang dipimpin oleh Ayatollah Ruhollah Khomeini.